钦定古今图书集成/方舆汇编/职方典/第1541卷 > 平越府建置沿革考 通志
## 钦定古今图书集成/方舆汇编/职方典/第1541卷 > 平越府建置沿革考 通志

本府。〈平越县附郭。〉

《禹贡》荆梁南境。殷为鬼方。秦为且兰地。汉为牂柯郡。唐为乐源郡。宋嘉泰初，土官宋允高克服麦新地内附，号黎峨里等寨。元置平月长官司，隶八番顺元宣慰司。明洪武十四年，始置平越卫军民指挥使司，属四川布政司，寻属贵州都指挥使司。万历二十九年，播平，就平越卫设平越军民府，就黄平所设黄平州，以播州草塘、雍水二司地设瓮安县，以播州馀庆、白泥二司地设馀庆县，以播州苦竹坝、三里七牌地设湄潭县，俱隶府，兼领黄平所杨义长官司。

皇清因之。康熙十一年，巡抚曹申吉《疏》改“平越卫”为

平越县附郭。省黄平所归黄平州。康熙二十六年，总督范承勋疏题，“徙黄平州治于兴隆，省卫入州。” 共领州一，县四

平越县

元为“平月长官司。” 明为“平越卫军民指挥使司。”

皇清康熙十一年，改平越卫为“平越县”，领长官司一

杨义

瓮安县

唐播州地，宋、元因之。明洪武十七年，设草塘、瓮水二长官司，隶播。万历二十九年，播平，以二司地设瓮安县，隶府。

皇清因之，编户六里。

湄潭县

宋、元俱播州地。明万历二十九年，播平，以播州苦竹坝地设湄潭县，隶府。

皇清因之，编户四里。

馀庆县

唐乾符三年，以白泥、馀庆两土官为校尉，隶播州路。宋因之。元改为白泥馀庆长官司，隶播州。明初因之，改隶四川重庆府。万历二十九年，播平，以二司地设馀庆县，隶府。

皇清因之，编户三里。

黄平州

宋为黄平府地，号“狼洞。” 元因之。明洪武二十三年，置兴隆卫，隶贵州都司。

皇清康熙二十六年，徙州治于此，隶府编户七里。